open-index/open-wikipedia-markdown huggingface dataset:
Pohjoismainen museoliitto

**Pohjoismainen museoliitto** (ruots. *Nordiska museiförbundet*, tansk./norj. *Nordisk Museumsforbund*) on yhdistys, jonka jäseniksi ovat tervetulleita kaikenikäiset museoammattilaiset sekä museotoiminnasta kiinnostuneet kaikista Pohjoismaista, Suomesta ja Ahvenanmaalta, Ruotsista, Norjasta, Tanskasta, Färsaarilta ja Grönlannista sekä Islannista. Jäsenet voivat olla sekä yksityishenkilöitä että yhteisöjä. Myös opiskelijat ja eläkeläiset ovat tervetulleita. Jokaisessa maassa toimii osasto, jota johtaa työvaliokunta. Suomessa osasto on järjestäytynyt yhdistykseksi, jonka nimi on Pohjoismainen Museoliitto Suomi ry.

Liitto perustettiin vuonna 1915. Tuolloin sen nimi oli Skandinaavinen museoliitto Skandinaviska museiförbundet ja se oli ensimmäisiä pohjoismaista kulttuuriyhteistyötä harjoittavia yhteisöjä. Liiton aatteelliset juuret olivat tuolloin 1800-luvun poliittisessa skandinavismissa. Sata vuotta myöhemmin, vuonna 2015 Kööpenhaminassa pidetyssä juhlakonferenssissa, jäsenet päättivät muuttaa nimeksi Pohjoismainen museoliitto, koska pohjoismaisuus kuvaa käsitteenä parhaiten liiton toimintaa ja tarkoitusta.

Pohjoismainen museoliitto toimii Pohjoismaiden kulttuuri-, taide- ja luonnonhistoriallisten museoiden ja niiden työntekijöiden yhteisenä verkostona. Liiton tarkoitus on edistää museoalan pohjoismaista yhteistyötä ja ammatillisia kontakteja. Ytimessä on moniammatillisen osaamisen, kokemusten ja visioiden vaihto. Moniammatillisuus toteutuu erityisesti konferensseissa ja seminaareissa, joissa yhteisiä kysymyksiä käsitellään monipuolisesti eri näkökulmista.

Liitto järjestää kahden tai kolmen vuoden välein jossakin Pohjoismaassa konferenssin, johon kuuluu luentoja, työpajoja ja retkiä. Jokainen osasto järjestää välivuosina omaa ohjelmaa kuten museokäyntejä ja esitelmiä, mutta myös yhteistä ohjelmaa järjestetään, varsinkin virtuaalisesti.

Konferenssi on järjestetty viimeksi Kööpenhaminassa 2015, Helsingissä 2018, Falstadissa ja Stiklestadissa 2021 ja Tukholmassa 2023.

## Kirjallisuutta
* ''Kulturel nordisme i hundrede år'',  jubilæumsbog i anledning af de 100 år 1915-2015. 

## Aiheesta muualla
* Yhdistyksen nettisivut 
* Yhdistyksestä  facebook.com
Erki Savisaar

**Erki Savisaar** (s. 16. kesäkuuta 1978 Vastse-Kuuste) on virolainen keskustapuolueen poliitikko. Hän toimi Viron ympäristöministerinä vuosina 2021–2022. Vuosina 2015–2021 hän oli edustaja riigikogussa.

## Yksityiselämä
Savisaar on naimisissa ja hänellä on kaksi tytärtä.

Savisaaren isä oli Viron entinen pääministeri Edgar Savisaar.

## Lähteet

## Aiheesta muualla
* Erki Savisaar Viron hallituksen verkkosivuilla
Emilia Palonen

**Mia Emilia Elisabeth Palonen** (s. 1977 Kuopio) on suomalainen politiikantutkija. Hän on vuodesta 2025 yleisen valtio-opin apulaisprofessori Helsingin yliopistossa, jossa hän on työskennellyt vuodesta 2010. Palonen on tutkinut erityisesti populismia, polarisaatiota ja (lähi)demokratiaa sekä kaupunki- ja kulttuuripolitiikkaa ja muun muassa kulttuuripääkaupunkien ja Euroopan tuottamisen intellektuaalista historiaa.

Emilia Palonen valmistui kandidaatiksi (BA, Contemporary East European Studies) University College Londonista vuonna 2000 ja maisteriksi (MA, Ideology and Discourse Analysis) Essexin yliopistosta 2001. Hän väitteli Essexissä tammikuussa 2006. Hänen väitöskirjansa käsitteli Unkaria ja sen poliittista kahtiajakoa. Palosen professorina Essexissä oli tunnettu politiikan, populismin ja hegemonian teoreetikko Ernesto Laclau. Palonen on valtio-opin (erityisesti kulttuuripolitiikan) dosentti Jyväskylän yliopistossa vuodesta 2016, ja vuodesta 2022 yleisen valtio-opin vanhempi yliopistonlehtori. Hän toimi valtio-opin lehtorina Helsingin yliopistossa 2010–2013 ja 2015–2020 Vuosina 2022–2025 Palonen toimi yhtenä datafikaatiotutkimuksen ohjelmajohtajista Helsingin yliopistossa ja johti tunteita, populismia ja polarisaatiota käsittelevää HEPP-tutkimusryhmää.

Palonen oli *[[Ydin (lehti)|Ydin]]*-lehden päätoimittaja 2007–2009. Hän oli perustamassa *Politiikasta*-verkkolehteä ja toimi sen ensimmäisenä päätoimittajana. Palonen oli Valtiotieteellisen yhdistyksen puheenjohtaja 2018–2022. Vuosina 2021–2025 hän on edustanut pohjoismaisia politiikantutkijoita heidän maailmanjärjestössään International Political Science Association. Tiedepolitiikassa aktiivinen Palonen on myös Tieteellisten seurain valtuuskunta -aktiivi, ja vuosina 2023–2024 sen varapuheenjohtaja. 

Valtio-opin emeritusprofessori Kari Palonen on Emilia Palosen setä, ja hänen äitinsä on entinen päätoimittaja Mai Koivula.

## Julkaisuja
* 
* 

## Lähteet
Spark Racing Technology

**Spark Racing Tecknology** on vuonna 2012 perustettu ranskalainen yritys. Yhtiön perusti Frédéric Vasseur ja se kehittää sekä suunnittelee korkean suorituskyvyn sähköautoja ja moduuleja. Yritys on yksinoikeudella valmistanut molemmat Formula E -sähköformulasarjassa käytettävät autot (Spark-Renault SRT_01E ja Spark SRT05e) sekä Extreme E -sähkömaastoajosarjan auton Spark Odyssey 21. Vuonna 2020 Kansainvälinen autoliitto päätti, että Spark kehittää ja suunnittelee Formula E:n kolmannen sukupolven autot.
## Spark-Renault SRT_01E

Ensimmäinsen Formula E -auton Spark toteutti yhdessä McLaren Electronic Systemsin, Williams Advanced Engineeringin, Dallaran ja Renaultin kanssa. Sarjan ensimmäisellä kaudella kaikki käyttivät samanlaisia Sparkin valmistamia autoja. Toisesta kaudesta eteenpäin sarjaan osallistuneet valmistajat saivat itse suunnitella omat moottorit, vaihtosuuntaajat, vaihdelaatikot ja takajousituksen.
## Spark SRT05e

Spark SRT05e on Formula E:n toisen sukupolven auto, lyhyesti Gen2. Auton ulkoasu muuttui voimakkaasti, siitä tuli tehokkaampi ja sen akkukapasiteetti melkein tuplaantui. Autoon tuli myös kaikissa FIA:n alaisissa sarjoissa ollut halo-turvakaari. Gen2 autot tuli käyttöön viidennestä kaudesta alkaen.
## Spark Odyssey 21

Extreme E -sarjaan Spark kehitti Spark Odyssey 21 auton. Kyseessä on täysin sähköinen katumaasturi. Kaikki sarjan tallin käyttävät Sparkin valmistamia standardisoituja osia. William Advanced Technology tuottaa auton akkujärjestelmän. Kaikilla talleilla oli mahdollisuus käyttää joko sarjan omaa ulkokoria tai tehdä yhteistyötä autovalmistajien kanssa.
## Lähteet
Fluugalaiset

**Fluugalaiset** () on brittiläinen Sproutin TV-animaatiosarja, jotka ovat tuottaneet Nevision Studios, Jellyfish Pictures ja Zodiak Kids. Sarjan päähahmot ovat Veikka, Leenu ja Juppe, jotka etsivät, tutkivat ja raportoivat. Suomessa sitä on esittänyt Yle TV2-kanavalla 17. huhtikuuta 2016 lähtien.                                           

## Hahmot
* **Veikka** () 
* **Leenu** () 
* **Juppe** () 

## Lähteet
* Pikku Kakkosessa etsitään, tutkitaan ja raportoidaan fluugalaisten kanssa (Yle)
Kirch

**Kirch** on muun muassa seuraavien saksalaisten henkilöiden sukunimi:

* Gottfried Kirch (1639–1710), tähtitieteilijä
* Leo Kirch (1926–2011), media-alan suuromistaja
* Maria Margarethe Kirch (1670–1720), tähtitieteilijä
* Oliver Kirch, (s. 1982), jalkapalloilija
Pooideae

**Pooideae** on heinäkasvien heimon alaheimo. Se jaetaan 15 tribukseen, noin 200 sukuun ja noin 4000 lajiin.

Pooideae-alaheimoon kuuluvat eräät tärkeimmät viljat, kuten vehnä, ohra, kaura ja ruis, sekä monet nurmikko- ja laidunheinät. Niitä kutsutaan usein viileänkauden ruohoksi, koska niitä esiintyy lauhkealla vyöhykkeellä. Ne kaikki käyttävät C<sub>3</sub>-yhteyttämistä.

## Tribukset
* *Ampelodesmeae* (tyyppisuku *[[Ampelodesmos mauritanicus|Ampelodesmos]]*)
* *Brachyelytreae* (tyyppisuku piiskavihneet *Brachyelytrum*)
* *Brachypodieae* (tyyppisuku vihnelusteet *Brachypodium*)
* *Bromeae* (tyyppisuku töpökattarat *Bromus*)
* *Brylkinieae* (tyyppisuku *Brylkinia*)
* *Diarrheneae* (tyyppisuku *Diarrhena*)
* *Duthieeae* (tyyppisuku *Duthiea*)
* *Littledaleeae* (tyyppisuku *Littledalea*)
* *Lygeeae* (tyyppisuku espartoheinät *Lygeum*)
* *Meliceae* (tyyppisuku helmikät *Melica*)
* *Nardeae* (tyyppisuku jäkit *Nardus*)
* *Phaenospermateae* (tyyppisuku *Phaenosperma*)
* *Poeae* (tyyppisuku nurmikat *Poa*)
* *Stipeae* (tyyppisuku neulahöyhenheinät *Stipa*)
* *Triticeae* (tyyppisuku vehnät *Triticum*)

## Lähteet
Askar Artemjev

**Askar Artemjev** (, s. 28. maaliskuuta 2001 Verhnjaja Pyšma) on venäläinen karateka. Hän saavutti Kyokushinin EM-hopeaa 2021. Artemjev on myös Venäjän mestari.

## Kilpaura
Artemjev saavutti marraskuussa 2021 Puolan EM-kilpailuissa hopeaa hävittyään loppuottelussa Georgi Krutyhille. Hän otteli vielä joulukuussa Open Baltic Cupissa, jossa Artemjev putosi jatkosta ensimmäisellä kierroksella hävittyään Ilja Sergajeville.

Maaliskuussa 2022 Artemjev saavutti ensimmäisen Venäjän Cupin mestaruuden voitettuaan loppuottelussa Egor Solovyovin. Toukokuussa Artemjev saavutti pronssia All-Russian turnauksessa. Hän voitti mitaliottelussa Mikhail Denisovin. Möyhemmin heinäkuussa Artemjev kävi *RCC Kyokushin Fight 2022* -tapahtumassa yhden erikoisottelun Roman Parkhomenkoa vastaan alle 75-kilon ottelussa. Hän hävisi kamppailun tuomariäänin. Lokakuussa Artemjev saavutti ensimmäisen Venäjän mestaruuden voitettuaan loppuottelussa Anton Khreninin. Joulukuussa pidettiin toinen Venäjän cup, joka käytiin avoimessa painoluokassa. Artemjev sijoittui turnauksessa kuudenneksi.

Lokakuussa 2023 Artemjev saavutti Venäjän mestaruuskilpailuissa pronssia niin yksilö-, kuin joukkuekatassa.

Maaliskuussa 2024 Artemjev voitti Venäjän cupissa pronssia alle 70-kiloisten sarjassa. Lokakuussa hän onnistui myös voittamaan pronssia Venäjän mestaruuskilpailuissa Moskovassa.

Joulukuussa 2025 Artemjev oli mukana Japanin mestaruuskilpailuissa. Hän voitti avauskierroksella kymmenen kiloa painavemman Rhys Kenshin Onosaton. Toisella kierroksella Artemjev sai vastaansa moninkertaisen superraskaansarjan Euroopan mestarin Konstantin Kovalenkon, jolle hän hävisi tuomariäänin.

## Lähteet
Liisa Suvikumpu

**Liisa Maria Suvikumpu** (s. 12. huhtikuuta 1975 Helsinki) on suomalainen historioitsija ja Säätiöt ja rahastot ry:n toimitusjohtaja vuodesta 2013. Hän on Tiedonjulkistamisen neuvottelukunnan puheenjohtaja kaudella 2025–2027.

Suvikumpu valmistui filosofian maisteriksi vuonna 2000, lisensiaatiksi 2008 ja tohtoriksi 2009 yleisestä historiasta. Väitöskirjan aiheena olivat suomalaiset kuvataiteilijat Roomassa 1800-luvulla. Vuodesta 2010 hän on ollut Euroopan historian dosentti Helsingin yliopistossa. 

Vuonna 2009 Suvikumpu sai yhdessä Tuomas Heikkilän kanssa Vuoden kristillinen kirja -palkinnon teoksesta *Pyhimyksiä ja paanukattoja*. Vuonna 2012 hänelle myönnettiin Suomen Taideyhdistyksen kirjallisuuspalkinto *Porrashuoneet*-teoksen kuvatoimituksesta ja vuonna 2015 Laurin Jäntin palkinnon teoksesta *[[Suomalaiset kylpylät|Suomalaiset kylpylät – Kotimaisen kylpyläkulttuurin historiaa]]*.

Suvikummulla on ollut useita luottamustehtäviä. Hän toimi WSOY:n kirjallisuussäätiön asiamiehenä ja Suomen Rooman-instituuttia ylläpitävän säätiön asiamiehenä 2009–2013. Hän on toiminut myös Suomen Kansallisteatterin hallituksen varapuheenjohtajana ja hallintoneuvostossa, LähiTapiola Pääkaupunkiseudun hallituksen varapuheenjohtajana, Gummeruksen hallituksessa, Suomen Kulttuurirahaston Uudenmaanrahaston hoitokunnassa sekä Christine och Göran Schildts stiftelsen hallituksessa. Hän on myös Suomen Hypoteekkiyhdistyksen hallintoneuvoston jäsen, Helsingin yliopiston alumniyhdistyksen valtuuskunnan 1. varapuheenjohtaja sekä Savonlinnan oopperajuhlien valtuuston jäsen vuodesta 2020.

Suvikummun puoliso on Helsingin yliopiston kirkkohistorian professori Tuomas Heikkilä.

## Julkaisuja
* 
* 
* 
* 
* 
* 
* 
* 
* 

## Lähteet

## Aiheesta muualla
* Liisa Suvikumpu Naisjohtajat.fi-sivustolla
* 80-vuotisjuhlavuoden haastattelussa tutkija ja säätiömaailman vaikuttaja Liisa Suvikumpu Wihurin rahasto. 22.8.2022.
Operaatio Grapple

**Operaatio Grapple** oli Ison-Britannian tekemä sarja ydinkokeita 1950-luvun lopulla. Yhdistynyt kuningaskunta kehitteli koesarjoissa fuusioaseita, 5 - 6 vuotta Operaatio Hurrikaanin jälkeen. Koeräjäytykset toteutettiin Tyynen valtameren alueella vuosina 1957 - 1958, ne jakautuivat testisarjoihin Grapple 1- Z4, aakkosissa X-Z ja pääsarjoissa Grapple 1 - 3. Atomitestit toteutettiin Gilbert- ja Ellice-saarilla, Maldensaarilla sekä Kiritimatissa (Joulusaari) ja Kiribatilla. Aikajana oli 15. toukokuuta 1957 - 28. syyskuuta 1958. Operaatioon osallistui myös English Electric Canberra, sekä Avro Shackleton -tyyppisiä pommituskoneita, Vickers Valiantin ohella.

Kaikkiaan 9 kpl ydinlatauksia räjäytettiin, niiden voimakkuuksien vaihdellessa 25 kT - 3 MT. Osa testeistä toteutettiin ilmapallossa sekä osa lentopudotuksina pommikoneesta. Wg Cdr (myöhempi Gp Capt, 49. Sqn -pommituslentolaivueen komentaja) K.G. Hubbard pudotti Valiant-koneestaan (konenro XD818), arviolta 300 kT vahvuisen pommin: 15. toukokuuta 1957, joka on esitetty ensimmäisenä Ison-Britannian vetypommin pudotuksena. Koneyksilö XD818 on sittemmin museoitu Cosfordin ilmailumuseoon (RAF Cosford). Koelataus saattoi kuitenkin olla nk. *Boosted Fission Bomb*, eli kiihdytettyyn fissioon perustuva ratkaisu. Valiant-pommituskone (konenro XD824) pudotti 1.8 megatonnin vetypommin Joulusaarella 8. lokakuussa 1957, koneen päällikkönä ja pilottina toimi Sqn Ldr B. Millett.

Ydinkokeiden tuloksena, ainakin Yellow Sun -ydinpommityyppi kehiteltiin. Useita muitakin ydinasetyyppejä kehiteltiin, kuten: *Orange Herald*, *Green Grass* ja *Green Bamboo* sekä *Violet Club*.   Ydinkoesarjoja ei pidetty täysin onnistuneina eli asetettuihin tavoitteisiin yltäneinä, muttei täydellisinä pettymyksinäkään.

## Lähteet
*http://nuclearweaponarchive.org/Uk/UKArsenalDev.html
*http://nuclearweaponarchive.org/Uk/UKTesting.html

### Viitteet
The News Boys – lehtipojat

**The News Boys – lehtipojat** (*Newsies tai The News Boys*) on Kenny Ortegan ohjaama ja Alan Menkenin säveltämä yhdysvaltalainen musikaalielokuva vuodelta 1992. Väljästi tositapahtumiin perustuvassa Disneyn perhe-elokuvassa 1900-luvun taitteen New Yorkin kaduilla sanomalehtiä myyvät teinipojat ryhtyvät lakkoon lehtimoguli Joseph Pulitzerin pienentäessä heidän myyntipalkkiotaan. Pulitzeria näyttelee Robert Duvall ja lehtipoikien johtajaa Christian Bale. Elokuva on koreografina toimineen Kenny Ortegan esikoisohjaus.

Elokuva menestyi huonosti teatteriohjelmistossa, mutta paremmin videojulkaisuna. Se sai pääosin kielteisiä arvioita ja Golden Raspberry -palkinnon vuoden huonoimmasta alkuperäislaulusta (”High Times, Hard Times”). Huonoimmuusehdokkuuksia tuli kolme muutakin, mutta nuorten näyttelijöiden ensemble oli ehdolla Young Artist -palkintoon. *[[Video-opas|Video-oppaassa]]* vuodelta 1994 Bello Romano antaa elokuvalle kaksi tähteä viidestä ja kirjoittaa: ”Tosipohjainen teinisatu on auttamattomasti vanhentunut sekä tyyliltään että roolihahmoiltaan. Oscareita kahmineen siirappimies Alan Menkenin musiikki ei taaskaan sytytä.”

2010-luvun alussa Disney tuotti elokuvan pohjalta teatterimusikaalin *Newsies*, joka oli paljon suurempi menestys ja sai kaksi Tony-palkintoa kahdeksasta ehdokkuudestaan. Uuden libreton kirjoitti Harvey Fierstein, mutta musiikkinumeroina käytettiin Alan  Menkenin ja Jack Feldmanin elokuvaan kirjoittamia lauluja.

## Lähteet
Hunza

**Hunza** voi tarkoittaa seuraavia asioita:

*Karimabad, eli entinen Hunza tai Baltit, kaupunki Pakistanissa.
*Hunzat eli burušot, kansa Pakistanissa.
*Hunzan laakso, maantieteellinen alue Pakistanissa.
*Hunzan ruhtinaskunta, entinen itsenäinen valtio nykyisen Pakistanin alueella.
Petri Hakala

**Petri Hakala** voi tarkoittaa ainakin seuraavia suomalaisia henkilöitä:

* Petri Hakala, kansanmuusikko
* Petri Hakala, toimittaja
* Petri Hakala, kiekonheittäjä
Hunzan ruhtinaskunta

**Hunza** (; joskus myös **Kanjut**) oli valtio nykyisen Pakistanin Gilgit-Baltistanissa Karakorumin vuoristossa. Ruhtinaskunnan pääkaupunki oli Karimabad, eli entinen Baltit. Britit alistivat ennen itsenäisen Hunzan vuonna 1891. Hunza liittyi Pakistaniin Intian jaon yhteydessä vuonna 1947 ja sen hallitsijoiden maallinen valta lakkautettiin vuonna 1975.

## Maantiede ja väestö

Hunzan ruhtinaskunta sijaitsi Hunzan laaksossa Karakorumin vuoriston länsiosassa Gilgitin pohjoispuolella. Sen naapuriruhtinaskunta oli Nagir (tai *Nagar*). Kahden ruhtinaskunnan aluetta erotti joki. Hunzan ruhtinaskunnan pääkaupunki oli Baltit, eli nykyinen Karimabad. Hunzan ja viereisen Nagirin asukkaat eli hunzat tai burušot puhuivat burušaskin kieltä. Luoteisosissa asui myös wakheja. Uskonnoltaan Hunzan asukkaat olivat ismailiitteja. Hunzan asukasluku oli vuonna 1931 noin 13&nbsp;500.

## Historia
Hunzan hallitsijat käyttivät arvonimeä *mir* tai *tham*. He olivat läheistä sukua viereisen Nagirin hallitsijoille. Molempien maiden hallitsijat jäljittivät omassa perinteessään sukunsa Aleksanteri Suureen, jonka sotilaiden väitettiin perustaneen Baltitin, Ganeshin ja Altitin kylät.

Hunzan ruhtinaskuntaa pidettiin verrattain voimakkaampana, kuin viereistä Nagiria. Sen hallitsijat olivat ajoittain muodollisesti alaisia vaihdellen Kiinalle tai Gilgitin hallitsijoille. Erityisesti 1800-luvulla he tulivat tunnetuksi sarjoista ryöstöretkiä Kašgarin ja Kashmirin välillä kulkevia karavaaneja vastaan. Vangiksi otettuja orjuutettiin ja myytiin Badakšanissa. Sikhit valtasivat Gilgitin 1800-luvulla, mutta heidän ei yrityksistään huolimatta onnistunut alistaa Hunzaa. Vuonna 1869 tuolloinen *tham* suostui kuitenkin maksamaan tribuuttia Jammun ja Kashmirin Dogra-maharadžalle. Kashmirilaiset eivät kuitenkaan saaneet itse liikkua Hunzan alueella. Hunzan hallitsijat saivat vastineeksi myös vuosittaisen avustusrahan.

Vuonna 1891 Safdar Ali murhasi isänsä ja nousi Hunzan hallitsijaksi. Safdar Ali alkoi tehdä uusia ryöstöretkiä Gilgitin suunnalla. Brittejä huolestuttivat lisäksi hänen yhteytensä Venäjälle. Safdar Ali oli tavannut venäläisen kapteeni Bronislav Grombtševskijin, mikä herätti epäilyksiä venäläisten aikeista Pamirin suunnalla niin sanotun suuren pelin aikana. Tämä olisi taas saattanut uhata Brittiläistä Intiaa. Britit tekivät vuonna 1891 sotaretken keskenään liittoutuneita Hunzaa ja Nagaria vastaan. Brittien vallattua Hunzan linnakkeet Hunzasta ja Nagirista tuli Brittiläisen Intian alaisia ruhtinaskuntia osana Gilgit Agency -aluetta. Safdar pakeni ja valtaan nostettiin hänen veljensä Muhammad Nazim. Häntä seurasi Ghazan Khan vuonna 1938. 

Intian jaon yhteydessä Hunzan ja Nagirin hallitsijat tekivät 18. marraskuuta 1947 sopimuksen ruhtinaskuntien liittymisestä Pakistaniin. Hunzan ruhtinaat menettivät maallisen valtansa Zulfikar Ali Bhutton hallinnollisten uudistusten yhteydessä vuonna 1975, jolloin entisten ruhtinaskuntien alueista tuli tavallisia piirikuntia.

## Lähteet
Hirvelä (Kuusankoski)

**Hirvelä** on kylä ja asuinalue Kouvolan Kuusankoskella. Se sijaitsee entisen Kuusankosken kaupungin pohjoisosassa Kymijoen varrella, Sompasen lounaispuolella. Hirvelä on osa Voikkaan kaupunginosaa ja Kouvolan keskustaajamaa. Hirvelä on myös entisen Valkealan kunnan rekisterikylä. Siihen kuuluu lisäksi myös Virtakiven ja Verkkosuon alueet sekä muusta kylästä erillään oleva alue Sydänmaan pohjoispuolella, joka rajautuu pohjoisessa Torasjokeen ja Selänpään kylään. Hirvelässä sijaitsee muun muassa Hirvelän kotisatama ja Virtakiven vierasvenesatama Kymijoen rannassa sekä Sompasen uimaranta. Kylän läpi kulkee Kantatie 46. Hirvelä rajautuu pohjoisessa entiseen Valkealan kuntaan eli nykyiseen Valkealan suuralueeseen.
Aneta Mihaly

**Aneta Mihaly** (o.s. **Marin**, s. 23. syyskuuta 1957 Axintele, Romania) on romanialainen soutaja. Hän kilpaili vuosien 1980 ja 1984 kesäolympialaisissa. 

Kesäolympialaisissa 1980 Mihaly sijoittui neljänneksi pariaironelosessa ja vuoden 1984 kesäolympialaisissa toiseksi kahdeksikossa voittaen hopeaa.

Mihaly aloitti soutamisen ollessaan 18-vuotias. Hän saavutti MM-kilpailuissa pariaironelosessa 1977 hopeaa sekä pronssia vuosina 1979 ja 1981. Yksikössä hän sijoittui kuudenneksi 1978.

## Lähteet
Aarre Metsävirta

**Aarre Uolevi Metsävirta** (22. helmikuuta 1945 Salo – 22. syyskuuta 2011 Helsinki) oli suomalainen insinööri ja yritysjohtaja, joka sai teollisuusneuvoksen arvonimen.

Metsävirran vanhemmat olivat toimistopäällikkö Reino Rafael Metsävirta ja Aline Kyllikki Järvi ja puoliso 1970–1993 Ulla-Maija Saarnivaara. Diplomi-insinööriksi valmistunut Metsävirta teki diplomityönsä A. Ahlström -yhtiön Varkauden paperitehtaalla ja tuli sitten toimineeksi siellä yli kymmenen vuotta, edeten ympäristönsuojeluinsinööristä tutkimusjohtajaksi. 

1980-luvun alussa Metsävirta siirtyi Rauma-Repolan  palvelukseen Rauman paperitehtaan johtajaksi ja vuonna 1988 Anjalankoskelle Tampellan varatoimitusjohtaksi, vastaamaan paperi-, kartonki- ja sahateollisuudesta. Kun Tampellan liiketoimintaa yhtiöitettiin vuonna 1991, Metsävirrasta tuli Tampella Forestin toimitusjohtaja.

Veitsiluoto-yhtiöön Metsävirta meni 1993 puolipäivätoimiseksi hallituksen puheenjohtajaksi. Enson fuusioitua Veitsiluodon Metsävirta päätyi varatoimitusjohtajaksi ja painopaperiryhmän johtajaksi Metsä-Serlaan,  vastaten myöhemmin myös yhtiön muun tuotannon ja energia-, osto-, tutkimus- sekä ympäristötoimintojen valvonnasta. Vuonna 2003 hänestä tuli myös toimitusjohtajan sijainen. Eläkkeelle Metsävirta jäi 2007, teollisuusneuvoksen arvonimen hän oli saanut 2002.

## Lähteet
Mind.in.a.box

**Mind.in.a.box** on elektronista musiikkia tekevä yhtye, joka on perustettu noin vuonna 2002. Esikuvia ovat muun muassa Rob Hubbard, Chris Hülsbeck ja Reyn Ouwehand. Yhtyeen jäsenet aloittivat musiikin teon tietokoneilla ja ovat myöhemmin laajentaneet live-esiintymisiin.
Yhtyeen musiikissa on futuristisia ja kyberpunk-vaikutteita. Yhtye on kotoisin Wienistä ja sen jäsenet Stefan Poiss ja Markus Hadwiger olivat lapsuuden ystäviä, jotka toimivat videopelien parissa.
Yhtye perusti oman levymerkin THYX Records, jonka kautta se julkaisi vuoden 2017 albumin *Broken Legacies*.
THYX on myös Stefan Poissin sivuprojektin nimi.

## Jäsenet
Yhtyeen live-kokoonpano:
* Stefan Poiss (kitara)
* Markus Hadwiger (sanoitus)
* Gerhard Höffler (rummut)
* Adam Wehsely-Swiczinsky (kitara)
* Roman Stift (basso)

## Diskografia
### Albumit
* 
* 
* 
* 
* 
* 
* 
* 

### EP
* *Certainty* (2005)
* *What Used to Be* (2007)
* *8 Bits* (2010)
* *Revelations Club.Mixes* (2012)

## Lähteet

## Aiheesta muualla
* 
* Yhtyeen kotisivut
Karimabad (Gilgit-Baltistan)

**Karimabad** () eli entinen **Baltit** tai **Hunza** on kaupunki Pakistanin Gilgit-Baltistanin alueella. Kaupunki oli ennen itsenäisen Hunzan valtion pääkaupunki ja siellä sijaitseva Baltitin linna on Pakistanin aielistalla lisättäväksi Unescon maailmanperintöluetteloon.

## Maantiede

Karimabad sijaitsee Pakistanin Gilgit-Baltistanin alueella Karakorumin vuoristossa Hunzan laakson alueella. Gilgit-Baltistan on puolestaan osa Pakistanin hallitsemaa laajempaa ja Intian kanssa kiisteltyä Kashmirin aluetta. Karimabadiin on tieyhteys Gilgitistä.

## Historia

Karimabad eli alkujaan Hunza ja myöhemmin Baltit oli aikanaan itsenäisen Hunzan valtion pääkaupunki. Kaupungissa sijaitseva Hunzan hallitsijan Baltitin linna on Pakistanin aielistalla Unescon maailmanperintöluetteloon. Sen vanhimmat osat saattavat olla peräisin jo 700-luvulta.

Venäjän kasvavaa vaikutusvaltaa alueella pelänneet britit liittivät Hunzan Brittiläisen Intian alaisuuteen sotaretken jälkeen vuonna 1891. Myöhemmin Intian jaon yhteydessä Hunzasta tuli osa Pakistania ja vuonna 1970 se muutettiin Hunzan piirikunnaksi. 

## Lähteet
Shimshal

**Shimshal** () on kylä Pakistanin Gilgit-Baltistanin alueella. Kylän asukkaat ovat wakheja ja uskonnoltaan ismailiitteja.

## Maantiede

Shimshal sijaitsee Pakistanin Gilgit-Baltistanin alueella Hunzan piirikunnan pohjoisosassa Shimshalin laaksossa Karakorumin vuoristossa. Laaksoa halkoo Shimshaljoki. Shimshal on etelästä tultaessa viimeinen huomattava kylä ennen Pakistanin Kiinan vastaista rajaa. Kylä on noin 3&nbsp;100 metrin korkeudella merenpinnasta.

## Historia

Shimshal kuului aikanaan itsenäiseen Hunzan valtioon. Kyläläiset työskentelivät aikanaan Hunzan hallitsijalle (*mir*) hoitaen karjaa ja kantaen tarvikkeita. Hunza alistettiin 1800-luvun lopulla brittivallan alle ja Intian jaon yhteydessä siitä tuli osa Pakistania. Pakistanissa Hunzan hallitsijan maallinen valta päättyi 1970-luvulla. 

Shimshal oli pitkään eristyksissä muusta Pakistanista. Ensimmäinen maantieyhteys kylään valmistui vasta vuonna 2003. Kylässä on toteutettu myöhemmin myös muita kehityshankkeita. Esimerkiksi sähköä saadaan nykyisin aurinkopaneelein.

## Väestö
Shimshalin asukkaat ovat etniseltä taustaltaan wakheja ja uskonnoltaan ismailiitteja.

## Lähteet
Ultra Trail Tour Finland

**Ultra Trail Tour Finland** eli **UTTF** on Suomessa vuosittain järjestettävä kolmen ultrajuoksun polkujuoksukiertue. UTTF-kiertueen matkojen yhteispituus on 456 kilometriä. Kaikissa kolmessa kisassa hyväksytysti maaliin päässeet juoksijat palkitaan Ultra Trail Tour Finisher -liivillä. Kiertueen järjestävät NUTS Trail Running ja Vaarojen Maraton. UTTF-polkujuoksukiertuetta on juostu vuodesta 2015 alkaen. Ensimmäisen UTTF-kiertueen miesten sarjan voitti Miika Lahtela ja naisten sarjan voitti Anna Marin. Vuonna 2025 eniten UTTF-liivejä on kerännyt Marko Sarkkinen, neljä liiviä.

Kisojen pistelaskussa jokainen kisa pisteytetään siten, että voittaja saa 100 pistettä ja muiden pisteet lasketaan aikaeron perusteella niin, että pisteet puoliintuvat aina aikaeron kasvaessa 25 prosenttia voittajan aikaan nähden. Kaikkien kolmen kisan pisteet lasketaan lopputuloksiin.

Ultra Trail Tour Finlandin osakilpailut ovat:

* NUTS Karhunkierros 166&nbsp;km toukokuun lopulla.
* NUTS Ylläs Pallas 160&nbsp;km heinäkuun alussa.
* Vaarojen Maraton 130&nbsp;km lokakuun alussa.

## Tulostaulukot

## Lähteet
Sam Feldt

**Sam Feldt** (oikealta nimeltään **Sammy Boeddha Renders**. s. 1. elokuuta 1993 Boxtel, Pohjois-Brabant, Alankomaat) on alankomaalainen DJ, musiikkituottaja ja viihdyttäjä. Hän nousi suuren yleisön tietoon vuonna 2015 kun hän julkaisi uudelleentoteutetun version yhdysvaltalaismuusikon Robin S. musiikkikappaleesta Show Me Love. Se oli neljä viikkoa Britannian singlelistan myydyimpänä kappaleena ja se saavutti Dutch Top 40-listan sijan 21. Australiassa kappale onnistui myymään kultaa. Muita Feldtin tunnettuja julkaisuja ovat muun muassa kesäkuussa 2016 julkaistu single "Summer On You" joka myi Alankomaissa platinaa sekä toukokuussa 2019 julkaistu kappale "Post Malone" joka myi Kanadassa jopa kaksinkertaista platinaa.

Vuonna 2017 Feldt sijoittui DJ Magin Top 100 DJs-listan sijalle 75. Feldt omistaa vuonna 2020 perustetun levy-yhtiön nimeltään "Heartfeldt Records".

## Diskografia
### Albumit
**Studioalbumit**
* Sunrise (6. lokakuuta 2017)

**Kokoelma-albumit**
* Sunrise to Sunset (24. marraskuuta 2017)

**Remix-albumit**
* After the Sunset (19. helmikuuta 2018)

### EP-levyt
* Been a While (4. maaliskuuta 2016)
* Magnets (24. toukokuuta 2019)
* Home Sweet Home (27. marraskuuta 2020)

### Singlet
* Bloesem (De Hofnarin kanssa) (2014)
* Hot Skin (Kav Verhouserin kanssa) (2014)
* Show Me Love (mukana Kimberly Anne) (2015)
* Midnight Hearts (The Himin kanssa, mukana Angi3) (2015)
* Drive You Home (The Himin kanssa, mukana The Donnies The Amys) (2015)
* Been a While (2016)
* Shadows of Love (mukana Heidi Rojas) (2016)
* Summer on You (Lucas & Steven kanssa, mukana Wulf) (2016)
* Runaways (Deependin kanssa, mukana Teemu) (2016)
* What About the Love (2016)
* Open Your Eyes (Hook n Slingin kanssa) (2017)
* Fade Away (Lush & Simonin kanssa, mukana Inna) (2017)
* Yes (mukana Akon) (2017)
* Be My Lover (Alex Schulzin kanssa) (2017)
* Wishing Well (mukana Olivia Sebastianelli) (2017)
* Down for Anything (Möwen kanssa, mukana Karra) (2018)
* Know You Better (Lvndscapen kanssa, mukana Tessa) (2018)
* Qing Fei De Yi (情非得已) (Trouzen kanssa, mukana Derrick Hoh) (2018)
* Heaven (Don’t Have a Name) (mukana Jeremy Renner) (2018)
* Gold (mukana Kate Ryan) (2019)
* One Day (Yves Vn kanssa, mukana Rozes) (2019)
* Magnets (mukana Sophie Simmons) (2019)
* Hide & Seek (Srnon kanssa, mukana Joe Housley) (2019)
* Post Malone (mukana Rani) (2019)
* Winter Wonderland (2019)
* 2 Hearts (Sigman kanssa, mukana Gia Koka) (2020)
* Hold Me Close (mukana Ella Henderson) (2020)
* Far Away from Home (Vizen kanssa, mukana Leony) (2020)
* You Should Know (Fedde Le Grandin kanssa, mukana Craig Smart) (2020)
* Use Your Love (The Himin kanssa, mukana Goldford) (2020)
* Paradise (Stevie Appletonin kanssa) (2020)
* Home Sweet Home (mukana Alma ja Digital Farm Animals) (2020)
* The Best Days (Karma Childin kanssa, mukana Tabitha) (2020)
* Everything About You (mukana P (2020)
* Stronger (mukana Kesha) (2021)
* Pick Me Up (Sam Fischerin kanssa) (2021)
* Call on Me (mukana Georgia Ku) (2021)
* Follow Me (Rita Oran kanssa) (2021)

## Lähteet
Raab

**Raab** on sukunimi, joka on muun muassa seuraavilla henkilöillä:

*Chris Raab (s. 1980), yhdysvaltalainen näyttelijä
*Dominic Raab (s. 1974), brittiläinen lakimies ja konservatiivipuolueen poliitikko, ulkoministeri
*Hugo Raab (1831–1881), ruotsalainen vapaaherra ja sotilas
*Julius Raab (1891–1964), itävaltalainen Kansanpuolueen poliitikko, Itävallan liittokansleri
*Matthias Raab (1885–1943), itävaltalaissyntyinen upseeri ja natsi-Saksan armeijan kenraalimajuri
*Stefan Raab (s. 1966), saksalainen viihdyttäjä, televisiojuontaja, koomikko ja muusikko.

## Nimen muita merkityksiä
* 3184 Raab, päävyöhykkeen asteroidi
Digital Farm Animals

**Digital Farm Animals** (oikealta nimeltään **Nick Gale**) on brittiläinen DJ, lauluntekijä, musiikkituottaja, miksaaja ja laulaja. Hän nousi suuren yleisön tietoon vuonna 2016 Cash Cashin ja Nellyn kanssa julkaisemalla kappaleella "Millionaire" joka pääsi singlelistan kolmenkymmenen parhaan joukkoon Isossa-Britanniassa, Norjassa ja Skotlannissa. Lisäksi hänet tunnetaan muun muassa Anne-Marien ja KSIn kanssa vuonna 2021 julkaisemasta kappaleesta "Don’t Play" joka pääsi singlelistan kymmenen parhaan joukkoon Irlannissa, Isossa-Britanniassa ja Uudessa-Seelannissa. Yleisön edessä hänet tunnetaan hyvin elektroninen sikakypärä päässä esiintymisestä.

Gale on sanoittanut ja tuottanut musiikkikappaleita muun muassa Noah Cyrusille, Dua Lipalle, Danny Ocean, Becky G:lle, Alan Walkerille, Hailee Steinfeldille, Jason Derulolle, Galantisille, will.i.amille, Little Mixille, Rvssianille, Louisa Johnsonille, Nellylle, Marlon Roudettelle, Anne-Marielle, Innalle, Kain Rivers, Louis Tomlinsonille, KSI:lle, Annika Roselle, Craig Davidille, Sigmalle ja Nathan Evansille.

## Diskografia

#### Singlet

**Pääartistina**

* True (2015)
* Didn’t Know (Yasminin kanssa) (2015)
* Wanna Know (Youthonixin kanssa, mukana R. Kelly) (2016)
* Millionaire (Cash Cashin kanssa, mukana Nelly) (2016)
* Only One (Sigalan kanssa) (2016)
* Digital Love (mukana Hailee Steinfeld) (2017)
* Say My Name (mukana Iman) (2018)
* Tokyo Nights (Shaun Frankin ja Dragonetten kanssa) (2018)
* Lookin’ For (Danny Oceanin kanssa) (2019)
* Next to You (Becky G:n kanssa, mukana Rvssian) (2019)
* Without You Now (A.J. Mitchellin kanssa) (2019)
* Drowning (Franklinin ja Soranan kanssa) (2019)
* Summertime Love (Captain Cutsin kanssa) (2019)
* Paranoia (mukana Alec King) (2019)
* Gold (2019)
* Ballin (Gaullinin kanssa, mukana Tim North) (2020)
* Undo My Heart (Karen Hardingin kanssa) (2020)
* Don’t Play (Anne-Marien ja KSI:n kanssa) (2021)
* Last Night (mukana Harlee) (2021)

**Vierailevana artistina**

* Rio (Netsky, mukana Digital Farm Animals) (2015)
* Work It Out (Netsky, mukana Digital Farm Animals) (2016)
* Back To You (Louis Tomlinson, mukana Bebe Rexha ja Digital Farm Animals) (2017)
* Arms Around Me (Hook n Sling, mukana Digital Farm Animals) (2017)
* All Falls Down (Alan Walker, mukana Noah Cyrus ja Digital Farm Animals) (2017)
* Really Love (KSI, mukana Craig David ja Digital Farm Animals) (2020)
* Home Sweet Home (Sam Feldt, mukana Alma ja Digital Farm Animals) (2020)

## Lähteet
Javier Perez-Capdevila

**Javier Perez-Capdevila** (s. 7. helmikuuta 1963) on kuubalainen matemaatikko ja professori, joka on tutkinut sumeiden joukkojen teoriaa ja sovelluksia. 

Perez-Capdevila on arvostellut SWOT-analyysin (vahvuudet, mahdollisuudet, heikkoudet ja uhat) käyttämistä ja kehittänyt sille vaihtoehtoisia menettelyjä.
Hän on kirjoittanut useita kirjoja ja tieteellisiä artikkeleita. 
## Palkinnot ja tunnustukset

* Kuuban tiedeakatemian kansallinen palkinto (korkein Kuuban tiedeakatemian kuubalaisille tutkijoille myöntämä palkinto)
* Kunniamerkki Carlos Juan Finlay: Se on suurin Kuubassa myönnetty tieteellinen tunnustus. Tämän palkinnon myöntää Kuuban tasavallan valtioneuvosto Kuuban ja ulkomaiden kansalaisille tunnustuksena poikkeuksellisista ansioista arvokkaasta panoksesta luonnontieteiden tai yhteiskuntatieteiden kehittämisessä sekä tieteellisessä tai tutkimustoiminnassa, joka on poikkeuksellisesti edistänyt tieteiden kehitystä. ja ihmiskunnan eduksi. 
* Muistosinetti ”Antonio Bachiller y Morales”: Kuuban informaatiotieteiden seuran korkein palkinto asiaankuuluvasta panoksesta tiedonhallintaan sekä teorian alalla että käytännössä. 
* Kunniasinetti "Tulevaisuuden väärentäjät": Kuuban teknisten nuorisoprikaatien kansallisen puheenjohtajiston myöntämä kunniamerkki poikkeuksellisella tavalla erinomaisille tiedepersoonallisuuksille.  
* Ansio Juan Tomás Roig, yli 30 vuoden palveluksessa tunnustuksena saavutetuista ansioista kuin työntekijä, joka liittyy tieteelliseen työhön maan useilla talouden ja yhteiskunnan aloilla. 
* Kolumbian COMFENALCO-säätiön professorin kunnianimike (akateeminen). 

## Lähteet
*  Sinfonía inconclusa para un conjunto borroso Periódico "Venceremos"
* Enciclopedia Cubana

## Aiheesta muualla
* ORCID
* DIALNET
Lucas & Steve

**Lucas & Steve** on alankomaalainen musiikkituottajaduo, jonka jäseniin kuuluvat Lucas de Wert ja Steven Jansen. He perustivat toiminimensä Maastrichtissa vuonna 2010 ja solmivat levytyssopimuksen Spinnin’ Recordsin kanssa joulukuussa 2014. Duo on julkaissut lukuisia singlejä myös sisar levy-yhtiön Spinnin’ Deepin kautta. Duo nousi suuren yleisön tietoon vuonna 2016 kun he julkaisivat Wulfin kanssa kappaleen "Summer on You" joka pääsi Alankomaissa singlelistan sijalle 12. sekä Belgian Valloniassa Ultratip-listalle. Sen lisäksi heidät tunnetaan muun muassa huhtikuussa 2017 julkaistusta kappaleesta "Up Till Dawn (On the Move)" joka pääsi Alankomaissa singlelistan sijalle 19. sekä Belgian Flanderin singlelistan sijalle 32.

Duo on tehnyt uransa aikana yhteistyötä muun muassa Robin Schulzin, Hardwellin, KSHMRn, Felix Jaehnin, Lost Frequenciesin ja Laurent Wolfin kanssa.

## Diskografia

#### Albumit

* Letters to Remember (16. lokakuuta 2020)

#### Singlet

* Craving (2014)
* Without You (2014)
* Blinded (mukana Bethany) (2014)
* Fearless (2015)
* You and I Know (Matt & Kendon kanssa)(2015)
* Calinda 2K15 (Laurent Wolfin kanssa) (2015)
* Love Is My Game (Dr. Kucho!:n ja Gregor Salton kanssa) (2015)
* Make It Right (2016)
* Can’t Get Enough (2016)
* Summer on You (Sam Feldtin kanssa, mukana Wulf) (2016)
* Summer on You (Club Edit) (Sam Feldtin kanssa, mukana Wulf) (2016)
* Enigma (Pep & Rashin kanssa) (2016)
* Love On My Mind (2016)
* Calling On You (mukana Jake Reese) (2017)
* Feel Alive (Pep & Rashin kanssa) (2017)
* Up Till Dawn (On the Move) (2017)
* These Heights (Bassjackersin kanssa, mukana Caroline Pennell) (2017)
* Let’s Go (Mike Williamsin ja Curbin kanssa) (2017)
* Show Me Your Love (Firebeatzin kanssa) (2017)
* Stardust (Madison Marsin kanssa) (2017)
* Keep Your Head Up (Firebeatzin ja Little Giantsin kanssa) (2017)
* Higher (Ummet Ozcanin kanssa) (2017)
* You Don’t Have to Like It (Janieckin kanssa) (2018)
* Source (2018)
* I Could Be Wrong (Brandyn kanssa) (2018)
* Anywhere (2018)
* Home (2018)
* With You (2018)
* Do It Right (Breathe Carolinan ja Sunstarsin kanssa) (2018)
* Where Have You Gone (Anywhere) (2018)
* Adagio For Strings (2018)
* Lunar (Madison Marsin kanssa) (2019)
* Say Something (2019)
* Don’t Give Up On Me (Armin van Buurenin kanssa, mukana Josh Cumbee) (2019)
* Inception (2019)
* Long Way Home (Deependin kanssa) (2019)
* Why Can’t You See (2019)
* Perfect (mukana Haris) (2019)
* Do It For You (W&W:n kanssa) (2020)
* The World (Sander van Doornin kanssa) (2020)
* Letters (2020)
* Another Life (mukana Alida) (2020)
* I Want It All
* Get Together (2021)
* Paper Planes (Tungevaagin kanssa) (2021)
* No Diggity (Blackstreetin kanssa) (2021)
* Anywhere with You (Afrojackin ja DubVisionin kanssa) (2021)

## Lähteet
Tšuktšilais-kamtšatkalais-amurilaiset kielet

**Tšuktšilais-kamtšatkalais-amurilainen kielikunta** on hypoteettinen kielikunta, johon kuuluisivat tšuktšilais-kamtšatkalaiset ja amurilaiset kielet. Kahden ryhmän välistä sukulaisuutta ehdotti Michael Fortescue. Hän teorisoi, että niiden yhteistä kantakieltä olisi voitu puhua noin 4 000 vuotta sitten. Glottolog on kuitenkin ilmaissut etteivät todisteet riitä sukulaisuuden osoittamiseen.

Fortescue sisälsi tšuktšilais-kamtšatkalaiset kielet uralilais-siperialaiseen kieliteoriaan, mutta kuitenkin myöhemmin poisti ne.

## Luokittelu
Tšuktšilais-kamtšatkalaiset kielet jaetaan kahteen ryhmään, tšuktšilaisiin kieliin ja kamtšatkalaisiin kieliin. Amurilaiset kielet jaetaan yhdestä kolmeen erilliseen kieleen.

### Tšuktšilaiset kielet
* tšuktši
* korjakki
* alutori
:*karaga (†) (alutorin murre tai joskus oma kielensä)
:*palana (alutorin murre tai joskus oma kielensä)
* kerekki

### Kamtšatkalaiset kielet
* itelmeeni (eli kamtšadaali, länsi-itelmeeni)
* itäitelmeeni † (kuollut)
* eteläitelmeeni † (kuollut)

### Amurilaiset kielet
* Nivhin kieli
:*Amurin nivhi (nivhin murre tai oma kielensä)
:*Itä-Sahalinin nivhi (nivhin murre tai oma kielensä)
:*Etelä-Sahalinin nivhi (nivhin murre tai oma kielensä)

## Katso myös
* Paleosiperialaiset kielet

## Lähteet

## Kirjallisuutta
*
Firebeatz

**Firebeatz** on alankomaalainen musiikkituottajaduo, jonka jäseniin kuuluvat Tim Benjamin Smulders (s. 14. elokuuta 1985) ja Jurre van Doeselaar (s. 7. heinäkuuta 1987). Duo perusti toiminimensä Alankomaiden Tilburgissa vuonna 2008. Duo on tullut tunnetuksi lukuisista tanssilattiahittikappaleista, joihin lukeutuu muun muassa "Dear New York", "Here We F*cking Go" ja "Helicopter". Duon jäsenet ovat tehneet uransa aikana yhteistyötä muun muassa Calvin Harrisin, Martin Garrixin, Sander van Doornin ja Tiëston kanssa.

Duon jäsenet ovat opiskelleet taidekoulussa Tilburgissa, jossa he myös tapasivat toisensa sekä huomasivat omaavan samanlaisen mielenkiinnon musiikkia kohtaan. Vuonna 2018 Firebeatz ja DubVision perustivat supertiimin nimeltään "METAFO4R" jolla he esiintyivät ensimmäistä kertaa yhdessä EDC Las Vegas 2018-tapahtumassa.

## Diskografia

#### Singlet

**Pääartistina**

* Dear New York (Schellan kanssa) (2012)
* Bombaclat (2014)
* Helicopter (Martin Garrixin kanssa) (2014)
* I Can’t Understand (Chocolate Puman kanssa) (2014)
* Ignite (2017)
* Show Me Your Love (Lucas & Steven kanssa) (2017)
* Till TheSun Comes Up (2017)
* Let's Get Wild (Apsterin kanssa) (2017)
* Keep Your Head Up (Lucas & Steven kanssa) (2017)
* Burn It Down (2017)
* Everything (Peppermintin kanssa) (2018)
* Rock Right Now (Madison Marsin kanssa) (2018)
* Remember Who You Are (2018)
* Blackout (Chocolate Puman kanssa) (2018)
* Rock to the Rhythm (Yozon kanssa) (2018)
* Through My Mind (Schellan kanssa) (2019)
* Bounce (Schellan ja Pexemin kanssa) (2019)
* Blowback (Sander van Doornin kanssa) (2019)
* Illusion (Nervon kanssa)
* Lift Me Up (Oliver Heldensin ja Schellan kanssa) (2019)
* Lambo (DubVisionin kanssa) (2019)
* Soul Fifty (Chocolate Puman kanssa) (2020)
* Bad Habit (2020)
* High Enough (Plastic Funkin kanssa) (2020)
* Sinfonia Della Notte (2020)
* Never Enough (mukana Brooke Tomlinson) (2020)
* Instant Moments (2020)
* Let’s Get Down (2020)
* Show The Way (2021)
* Way Down (Arengersin kanssa, mukana S.e.n) (2021)
* Resurrect (2021)

**Metafo4rina**

* Best Part Of Me (2018)
* Rave Machine (2019)
* Grollow (2020)

## Lähteet
Yhdestoista hetki (albumi)

**Yhdestoista hetki** on laulaja-lauluntekijä Pekka Ruuskan sooloalbumi vuodelta 1990. Avauskappaleensa ”Rafaelin enkeli” suuren suosion myötä albumia myytiin platinalevyyn oikeuttava määrä ja Pekka Ruuskan menestys esiintyvänä artistina nousi uudelle tasolle.

Ruuska piti vuoden 1990 haastattelussa levy-yhtiön Riku Mattilaa ja albumin tuottajaksi hankittua Edu Kettusta merkittävinä tekijöinä albumin ja läpimurtonsa onnistumiselle. Albumin kappaleiden teemoiksi hän mainitsi ihmissuhteet ja ympäristöasiat, jotka olivat 1990-luvun taitteessa uutisotsikoissa muun muassa happosateiden vuoksi.

## Kappaleet
Kaikki kappaleet ovat Pekka Ruuskan ja niiden sovitukset Ruuskan ja Edu Kettusen tekemiä.
### A-puoli
# 
# 
# 
# 
# 
### B-puoli
# 
# 
# 
# 
# 

## Muusikot
*Pekka Ruuska – laulu, taustalaulu, kitarat, kellopeli
*Edu Kettunen – taustalaulu, lyömäsoittimet
*Harri Rantanen – bassokitara
*Anssi Nykänen – rummut, lyömäsoittimet
*Jarmo Nikku – kitarat
*Jussi Liski – kosketinsoittimet
*Esa Kaartamo – kitara (A1, A4, A5)
*Rakel Honkanen – viulu (A5, B2)

## Lähteet
*Pekka Ruuska – Yhdestoista Hetki, Discogs-levytietokanta, myös valokuvia levykansiteksteistä. Viitattu 22.12.2021.
### Viitteet
Revealed Recordings

**Revealed Recordings** on alankomaalainen levy-yhtiö. Sen perusti DJ-tuottaja Hardwell vuonna 2010 ja sen toimitilat sijaitsevat Alankomaiden Bredassa. Yhtiö on keskittynyt julkaisemaan big room house, tanssipop ja electro house-musiikkia.

Levy-yhtiön tunnetuimpiin julkaisuihin lukeutuvat Hardwellin ja Amba Shepherdin vuonna 2012 julkaistu kappale "Apollo" ja vuonna 2014 julkaistu "Dare You" joka pääsi Britannian singlelistan sijalle 18. Vuonna 2015 Revealed aloitti radio-ohjelman nimeltään "Revealed Radio" jota juontaa aina eri artisti viikoittain. Saman vuoden aikana Revealed julkaisi 200:n singlejulkaisunsa.

## Artistit

* 3LAU
* 9Lives
* Afrojack
* Angger Dimas
* Arty
* Blasterjaxx
* Conro
* Dada Life
* DallasK
* Dannic
* Dash Berlin
* Dastic
* DubVision
* Dyro
* Ephesto
* Firebeatz
* Hardwell
* Headhunterz
* Jaycen A'mour
* Jewelz & Sparks
* Joe Ghost
* Joey Dale
* Jordy Dazz
* Julian Calor
* Julian Jordan
* Justin Oh
* Justin Prime
* Kaaze
* Kid Massive
* Kill the Buzz
* Kshmr
* Kevu
* Kura
* Maddix
* Magnificence
* Makj
* Mako
* Manse
* Mightyfools
* Olly James
* Pitchback
* Quintino
* Reggio
* Robert Falcon
* Ryos
* Sandro Silva
* Sartek
* Showtek
* Sick Individuals
* Steven Vegas
* Sultan & Shepard
* Suyano
* Swacq
* Thomas Gold
* Thomas Newson
* Tiësto
* Tom Swoon
* Ummet Ozcan
* Vinai
* W&W
* Wasback

## Lähteet
Fame (yhtye)

**Fame** oli ruotsalainen duo, joka oli toiminnassa vuosina 2002–2006. Duon muodostivat **Jessica Andersson** (s. 27. lokakuuta 1973) ja **Magnus Bäcklund** (s. 16. marraskuuta 1965), jotka tapasivat toisensa ruotsalaisessa *Fame Factory* -kykykilpailussa syksyllä 2002. Duo voitti Melodifestivalenin 2003 kappaleella ”Give Me Your Love” ja edusti näin Ruotsia Eurovision laulukilpailussa 2003. Eurovision laulukilpailussa duo sijoittui viidenneksi.

Duo osallistui Melodifestivaleniin uudestaan vuonna 2004 kappaleella ”Vindarna vänder oss”, joka sijoittui kilpailussa kuudenneksi.

Talviolympialaisia 2006 varten duo levytti kappaleen ”All in the Game”, joka oli duon viimeinen levytys. Duo hajosi keväällä 2006.

## Diskografia
### Albumit
:*Suluissa sijoitus Ruotsin albumilistalla
**Give Me Your Love* (2003) (#11)

===Singlet===
:*Suluissa sijoitus Ruotsin singlelistalla
*”Give Me Your Love” (2003) (#1)
*”Pop Into My Heart” (2003) (#53)
*”Vindarna vänder oss” (2004) (#23)
*”Gjorda för varandra” (2005) (#47)
*”All In The Game” (2005) (#54)

## Lähteet
*https://swedishcharts.com/showinterpret.asp?interpret=Fame
Laura Hynninen

**Laura Hynninen** (s. 2. marraskuuta 1976) on suomalainen muusikko ja kuvataiteilija. Hän on esiintynyt solistina, kamarimuusikkona ja orkesteriharpistina 1990-luvulta lähtien. Hynnisellä on ollut vakituiset toimet harpun äänenjohtajana Kansallisoopperan orkesterissa ja Radion sinfoniaorkesterissa. Sooloprojekteissaan Hynninen yhdistää omaa musiikkiaan ja visuaalista taidettaan.

Yleisradio valitsi Hynnisen sooloalbumin *Otilia* (Alba Records) Vuoden levyksi 2021, ja vuonna 2024 ilmestynyt sooloalbumi *Ratsut* (Alba Records) voitti Indie Awards 2025 Vuoden klassinen -palkinnon. Sekä *Otilia* että *Ratsut* toivat Hynniselle myös Emma-ehdokkuudet.

## Lähteet

## Aiheesta muualla
* 
*
Isonightingalensirkku

**Isonightingalensirkku** (*Nesospiza wilkinsi*) on tangaroihin kuuluva lintulaji. Lajia tavataan uhanalaisena Tristan da Cunhalta. 

## Koko ja ulkonäkö
Isonightingalensirkku voi kasvaa 18&ndash;22 cm pitkäksi. Sukupuolet muistuttavat toisiaan ulkonäöltään. Isonightingalensirkku on ruumiinrakenteeltaan tukevahko ja väriltään selästään oliivinvihreä. Naama, kurkku ja silmäkulmajuova ovat keltaiset, ja vatsa on kellanvihreä. Lajin nokka on kookas ja tukeva.

## Levinneisyys ja elinympäristö
Isonightingalensirkkua tavataan ainoastaan Nightingale Islandilta. Lajin elinympäristöä ovat matalia *Phylica*-suvun puita kasvavat pensaikkoalueet, mutta sitä voidaan tavata myös ruohikkoalueilta. Linnun ravintoa ovat hedelmät, siemenet ja selkärangattomat eläimet. Isonightingalensirkun pesimäkausi on lokakuulta helmikuulle ja se rakentaa kuppimaisen pesän maanrajaan. Munia on yksi tai kaksi.

Isonightingalensirkku luokitellaan äärimmäisen uhanalaiseksi. Kannan kooksi arvioitiin vuonna 2021 alle 50 täysikasvuista yksilöä. Kantaa uhkaavat vieraslajit kuten petonisäkkäät sekä *Phylica*-puita uhkaavat kirvat ja niiden levittämät sienet. Myös ilmastonmuutoksen aiheuttamat myrskyt ovat uhka.

## Lähteet
Yleisurheilun sisäratojen Suomen-mestaruuskilpailut 1995

**Yleisurheilun sisäratojen Suomen-mestaruuskilpailut 1995** järjestettiin Tampereella 25.–26. helmikuuta 1995.

## Mitalistit
### Miehet

### Naiset

## Lähteet
* 
### Viitteet
Piilevää pimeää

**Piilevää pimeää** on JP Leppäluodon debyyttialbumi. Se julkaistiin 5. kesäkuuta 2020.

## Kappaleet
# 
# 
# 
# 
# 
# 
#  
# 
# 

## Kokoonpano
* JP Leppäluoto – laulu, kitara
* Samuli Erkkilä – kitarat, taustalaulu, basso
* Elias Kahila – sello
* Jani Auvinen – lyömäsoittimet, rummut 

## Arvostelut
* Desibeli.net: 
* Kaaoszine: 8/10
* Soundi: 

## Lähteet
Angolanafromosia

**Angolanafromosia** (*Pericopsis angolensis*) on hernekasvien (Fabaceae) heimoon, afromosioiden (*Pericopsis*) sukuun kuuluva kasvilaji. Se on kausivihanta pensas tai puu, jolla on pyöreä latvus. Tavallisesti angolanafromosia kasvaa 10–20 metriä korkeaksi, mutta jää joskus vain kolmimetriseksi tai voi kasvaa jopa 27 metriä korkeaksi. Runko on usein kaareva tai kiertynyt, ja se voi olla oksaton 7,5 metrin korkeuteen asti. Halkaisijaltaan runko voi olla suurimmillaan noin metrin.

Angolanafromosia on laajalle levinnyt ja paikallisesti yleinenkin puulaji, eikä ole yleisesti ottaen uhanalainen. Paikallisesti se on kuitenkin vaarassa harvinaistua esimerkiksi Malawissa, jossa puuta käytetään paljon esimerkiksi polttopuuna ja sen juuria sekä kuorta paikalliseen lääkintään. Angolanafromosia kasvaa erilaisilla metsämailla 200–1700 metrin korkeudella merenpinnasta. Lajia tavataan trooppisessa Afrikassa Kongon demokraattisen tasavallan eteläosista, Burundista, Ruandasta ja Tansaniasta etelään Angolaan, Zimbabween ja Mosambikiin ulottuvalla alueella.

Angolanafromosian puuaineksesta saadaan erittäin hyvälaatuista puutavaraa, mutta puut ovat usein metsissä liian hajallaan tai niiden rungot ovat liian pieniä tai käyriä puutavaraksi. Niinpä puiden korjaaminen luonnosta puutavaraksi ei yleensä ole taloudellisesti kannattavaa, paitsi paikallisesti Mosambikissa. Lajin sydänpuu on aluksi vihertävänruskeaa, mutta muuttuu kuivuessaan tummanruskeaksi tai lähes mustaksi. Pintapuun väri vaihtelee valkeasta kellertävänharmaaseen. Puutavaran lisäksi puuta käytetään myös polttopuuna. Polttopuuna puu on tosin hankalaa saada syttymään, mutta palaessaan se tuottaa paljon lämpöä ja vähän tuhkaa.

Angolanafromosian juuria, kuorta ja lehtiä on käytetty yleisesti perinteisessä afrikkalaisessa lääketieteessä.

## Lähteet
* Useful Tropical Plants: ''Pericopsis angolensis'' 
### Viitteet

## Aiheesta muualla
* Kassu – Kasvien suomenkieliset nimet: Angolanafromosia (''Pericopsis angolensis'')
* JSTOR Global Plants: ''Pericopsis angolensis'' 
* Global Biodiversity Information Facility (GBIF): ''Pericopsis angolensis'' 
* The Plant List: ''Pericopsis angolensis''